– સગવડતા રહેશે : જેમાં કપડાં રાખવાનાં હોય તે બેગ પ્લાસ્ટિકની અને ઝિપવાળી હોય તો વધારે સારું રહેશે. એક પ્લાસ્ટિક બેગમાં તમારે જોઇતાં તમામ ટી-શર્ટ્સ અને પેન્ટ્સ ગોઠવો, તો બીજી બેગમાં સલવાર-કુર્તી ગોઠવો. આ રીતે ગોઠવવાથી બધાં કપડાં અલગ રહેશે, તેની ગડી સારી રીતે રહેવા સાથે તમારે જ્યારે જે ડ્રેસ પહેરવો હશે તે શોધવામાં પણ સરળતા રહેશે. જો અઠવાડિયાંથી ઓછા દિવસ માટે પ્રવાસે જઇ રહ્યાં હો, તો રોજેરોજ પહેરવા માટેનાં કપડાં અલગ અલગ પ્લાસ્ટિક બેગમાં ગોઠવવાથી પણ સારું રહેશે.